CELEX: 32021D0830(02)
Language: lv
Date: 2021-08-26 00:00:00
Title: Komisijas Īstenošanas lēmums (2021. gada 26. augusts), ar kuru labo Īstenošanas lēmumu (ES) 2020/2182, ar ko saskaņā ar Eiropas Parlamenta un Padomes Regulu (ES) Nr. 649/2012 Savienības vārdā sniedz galīgo atbildi par konkrētu ķīmisko vielu turpmāko importu 2021/C 348 I/02

30.8.2021   
               
               
                  LV
               
               
                  Eiropas Savienības Oficiālais Vēstnesis
               
               
                  CI 348/3
               
            
         KOMISIJAS ĪSTENOŠANAS LĒMUMS
         (2021. gada 26. augusts),
         ar kuru labo Īstenošanas lēmumu (ES) 2020/2182, ar ko saskaņā ar Eiropas Parlamenta un Padomes Regulu (ES) Nr. 649/2012 Savienības vārdā sniedz galīgo atbildi par konkrētu ķīmisko vielu turpmāko importu
         (2021/C 348 I/02)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 649/2012 (2012. gada 4. jūlijs) par bīstamo ķīmisko vielu eksportu un importu (1), jo īpaši tās 13. panta 1. punkta otro un trešo daļu,
         apspriedusies ar komiteju, kura izveidota saskaņā ar 133. pantu Eiropas Parlamenta un Padomes Regulā (EK) Nr. 1907/2006 (2006. gada 18. decembris), kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (2),
         tā kā:
         
                     (1)
                  
                  
                     Pārbaudē atklājās divas kļūdas Komisijas Īstenošanas lēmumā (ES) 2020/2182 (3), ar kuru turklāt grozīts Komisijas 2014. gada 15. maija īstenošanas lēmuma pielikums (4).
                  
               
                     (2)
                  
                  
                     Komisijas 2014. gada 15. maija īstenošanas lēmumam ir tikai viens pielikums. Īstenošanas lēmuma (ES) 2020/2182 2. pantā ir kļūdaini minēts 2014. gada 15. maija īstenošanas lēmuma II pielikums.
                  
               
                     (3)
                  
                  
                     Komisijas 2014. gada 15. maija īstenošanas lēmuma pielikumā norādītā atbilde par azinfosmetila importu kļūdas pēc netika iekļauta Īstenošanas lēmuma (ES) 2020/2182 II pielikumā un tāpēc no Komisijas 2014. gada 15. maija īstenošanas lēmuma pielikuma tika svītrota. Šo atbildi par azinfosmetila importu svītrot no minētā īstenošanas lēmuma nebija domāts, tāpēc tā minētajā pielikumā būtu jāiekļauj no jauna.
                  
               
                     (4)
                  
                  
                     Tāpēc Īstenošanas lēmums (ES) 2020/2182 būtu attiecīgi jāgroza.
                  
               
                     (5)
                  
                  
                     Īstenošanas lēmumu (ES) 2020/2182 piemēro no 2020. gada 18. decembra, tāpēc no tās pašas dienas būtu jāpiemēro arī tā labojums, jo vajadzētu būt nešaubīgi skaidram, ka atbilde par azinfosmetila importu ir derīga visu attiecīgo laiku bez pārtraukuma,
                  
               IR PIEŅĒMUSI ŠO LĒMUMU.
         
            1. pants
            Komisijas Īstenošanas lēmuma (ES) 2020/2182 2. pantu aizstāj ar šādu:
            
               “Pielikumu Komisijas 2014. gada 15. maija īstenošanas lēmumam, ar ko pieņem Savienības lēmumus par dažu ķīmisku vielu importu saskaņā ar Regulu (ES) Nr. 649/2012, aizstāj šā lēmuma II pielikumu.”
            
         
         
            2. pants
            Komisijas Īstenošanas lēmuma (ES) 2020/2182 II pielikumu aizstāj ar šā lēmuma pielikumu.
         
         
            3. pants
            Šo lēmumu piemēro no 2020. gada 18. decembra.
         
         
            Briselē, 2021. gada 26. augustā.
            
               
                  Komisijas vārdā –
               
               
                  Komisijas loceklis
               
               Virginijus SINKEVIČIUS
            
         
         
            (1)  OV L 201, 27.7.2012., 60. lpp.
         
         
            (2)  OV L 396, 30.12.2006., 1. lpp.
         
         
            (3)  Komisijas Īstenošanas lēmums (ES) 2020/2182 (2020. gada 18. decembris), ar ko saskaņā ar Eiropas Parlamenta un Padomes Regulu (ES) Nr. 649/2012 Savienības vārdā sniedz galīgo atbildi par konkrētu ķīmisko vielu turpmāko importu un ar ko groza Komisijas 2014. gada 15. maija Īstenošanas lēmumu, ar kuru pieņem Savienības lēmumus par dažu ķīmisku vielu importu saskaņā ar minēto regulu (OV L 433, 22.12.2020., 55. lpp.)
         
            (4)  Komisijas īstenošanas lēmums (2014. gada 15. maijs), ar ko pieņem Savienības lēmumus par dažu ķīmisku vielu importu saskaņā ar Eiropas Parlamenta un Padomes Regulu (EK) Nr. 649/2012 (OV C 152/2, 20.5.2014., 2. lpp.).
      
      
         
            PIELIKUMS
            
               
                  
                     “I PIELIKUMS
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                  
               ”